3.

Prilog III. mijenja se kako slijedi: (a) odjeljak A Uvoda zamjenjuje se sljedećim: „A. Svrha ovog obrasca Ovaj obrazac navodi informacije koje podnositelji zahtjeva trebaju dostaviti prilikom podnošenja obrazloženog podneska za predprijavno upućivanje u smislu članka 4. stavka 4. ili stavka 5. Uredbe Vijeća (EZ) br. 139/2004 (dalje u tekstu ‚Uredba EZ-a o koncentracijama’) (*********). Pozornost skrećemo na Uredbu EZ-a o koncentracijama i Uredbu Komisije (EZ) br. 802/2004 (dalje u tekstu ‚Provedbena uredba EZ-a o koncentracijama’), kojoj se u prilogu nalazi ovaj RS obrazac. Tekst tih uredbi, kao i drugih mjerodavnih dokumenata, nalazi se na stranici o tržišnom natjecanju mrežne stranice Europa. Pozornost valja obratiti i na odgovarajuće odredbe Sporazuma o Europskom gospodarskom prostoru (dalje u tekstu ‚Sporazum o EGP-u’) (**********). Iskustvo je pokazalo da su prethodni kontakti od iznimne vrijednosti kako za stranke, tako i za nadležna tijela, prilikom utvrđivanja točne količine i vrste potrebnih informacija. U skladu s tim, stranke potičemo da se savjetuju s Komisijom i mjerodavnom državom članicom (odnosno državama članicama) ili državom članicom EFTA-e (odnosno državama članicama) u pogledu primjerenosti opsega i vrste informacija na kojima namjeravaju temeljiti svoj obrazloženi podnesak. (*********) Uredba Vijeća (EZ) br. 139/2004 od 20. siječnja 2004. (SL L 24, 29.1.2004., str. 1)." (**********) Vidjeti posebno članak 57. Sporazuma o EGP-u, točku 1. Priloga XIV. Sporazumu o EGP-u, Protokole 21 i 24 uz Sporazum o EGP-u, kao i Protokol 4 uz Sporazuma između država članica EFTA-e o uspostavi Nadzornog tijela i Suda (dalje u tekstu ‚Sporazum o nadzoru i Sudu’). Svako upućivanje na države članice EFTA-e podrazumijeva se kao upućivanje na one države članice EFTA-e koje su ugovorne stranke Sporazuma o EGP-u. Od 1. svibnja 2004. te su države Island, Lihtenštajn i Norveška.”;" (b) u odjeljku B Uvoda, posljednja rečenica trećeg stavka zamjenjuje se sljedećim: „Naposljetku, stranke također moraju znati da, u slučaju da se upućivanje temelji na netočnim, zavaravajućim ili nepotpunim informacijama navedenim u RS obrascu, Komisija i/ili države članice i države članice EFTA-e mogu se odlučiti za poslijeprijavno upućivanje kojim se ispravlja svako upućivanje učinjeno prije prijave.”; (c) u odjeljku B Uvoda, prva i druga rečenica točke (a) zamjenjuju se sljedećim: „U skladu s člankom 4. stavkom 4. i stavkom 5. Uredbe EZ-a o koncentracijama, Komisija je obrazložene podneske bez odlaganja obvezna proslijediti državama članicama i državama članicama EFTA-e. Rokovi za razmatranje obrazloženog podneska počinju teći od primitka podneska u mjerodavnoj državi članici (ili državama članicama), ili državi članici (ili državama članicama) EFTA-e.”; (d) u odjeljku B Uvoda, posljednja rečenica točke (d) zamjenjuje se sljedećim: „Ako je moguće, također je potrebno navesti gdje Komisija ili mjerodavna država članica (odnosno države članice) i država članica EFTA-e (odnosno države članice) mogu pribaviti bilo koju od traženih informacija koja je vama nedostupna.”; (e) u odjeljku B Uvoda, točka (e) zamjenjuje se sljedećim: „(e) Od Komisije možete zahtijevati prihvaćanje obrazloženog podneska kao potpunog neovisno o tome što niste dostavili informacije tražene u ovom obrascu ako smatrate da pojedina informacija tražena u ovom obrascu nije potrebna za ispitivanje predmeta koje provodi Komisija, odnosno mjerodavna država članica (ili države članice) ili država članica EFTA-e (ili države članice). Komisija će razmotriti takav zahtjev, uz uvjet da pružite odgovarajuće obrazloženje zašto ta informacija nije mjerodavna i potrebna za obradu vašeg zahtjeva za predprijavno upućivanje. To trebate objasniti tijekom svojih prethodnih kontakata s Komisijom i mjerodavnom državom članicom (ili državama članicama) i državom članicom EFTA-e (ili državama članicama), te podnijeti pisani zahtjev za izuzetak kojim od Komisije tražite da vam ukine obvezu pružanja te informacije u skladu s člankom 4. stavkom 2. Provedbene uredbe EZ-a o koncentracijama. Komisija se može savjetovati sa mjerodavnim tijelom, odnosno tijelima, države članice ili države članice EFTA-e prije nego što odluči hoće li prihvatiti takav zahtjev.”; (f) u odjeljku D Uvoda, drugi stavak zamjenjuje se sljedećim: „Kako bi se tijelima države članice i države članice EFTA-e omogućila obrada RS obrasca, stranke se izričito potiču da Komisiji dostave prijevod svojeg obrazloženog podneska na jeziku ili jezicima razumljivima svima onima kojima su informacije upućene. Što se tiče zahtjeva za upućivanje (a) državi članici (ili državama članicama), odnosno državi članici EFTA-e (ili državama članicama), podnositelji zahtjeva izričito se potiču da uključe presliku zahtjeva na jeziku ili jezicima države članice (ili država članica) i države članice (ili država članica) EFTA- e na koju se odnosi vaš zahtjev za upućivanje.”; (g) u odjeljku E Uvoda, prvi stavak zamjenjuje se sljedećim: „Članak 287. Ugovora i članak 17. stavak 2. Uredbe EZ-a o koncentracijama, kao i odgovarajuće odredbe Sporazuma o EGP-u (***********), zahtijevaju od Komisije, država članica, Nadzornog tijela EFTA-e i država članica EFTA-e, njihovih dužnosnika i ostalih službenika da ne objavljuju onu vrstu informacija, stečenih kroz primjenu Uredbe, koja je obuhvaćena obvezom poslovne tajne. Isto se načelo mora primjenjivati radi zaštite povjerljivosti između podnositelja prijave. (***********) Vidjeti posebno članak 122. Sporazuma o EGP-u, članak 9. Protokola 24 uz Sporazum o EGP-u i članak 17. stavak 2. Poglavlja XIII. Protokola 4 uz Sporazum o nadzoru i sudu.”;" (h) u odjeljku 2. dodaje se sljedeći pododjeljak 2.4.2.: „2.4.2. Prikažite prihod na razini EFTA-e koji su ostvarili predmetni poduzetnici navodeći, ako je primjenljivo, eventualnu državu članicu EFTA-e u kojoj je ostvareno više od dvije trećine toga prihoda.”; (i) u odjeljku 4., uvodni tekst odjeljka III. zamjenjuje se sljedećim: „Za potrebe informacija traženih u ovom obrascu, tržišta na koja utječe koncentracija sastoje se od mjerodavnih tržišta proizvoda na kojima, na području Europskoga gospodarskog prostora, u Zajednici, na državnom području država članica EFTA-e, u bilo kojoj državi članici ili državi članici EFTA-e:”; (j) u odjeljku 4., pododjeljak 4.1. zamjenjuje se sljedećim: „4.1. Navedite svako tržište na koje utječe koncentracija u smislu odjeljka III.: (a) na razini Europskoga gospodarskog prostora, Zajednice ili EFTA-e; (b) u slučaju zahtjeva za upućivanje prema članku 4. stavku 4. Uredbe EZ-a o koncentracijama, na razini svake pojedine države članice ili države članice EFTA-e; (c) u slučaju zahtjeva za upućivanje prema članku 4. stavku 5. Uredbe EZ-a o koncentracijama, na razini svake države članice ili države članice EFTA-e navedene u odjeljku 6.3.1. ovog obrasca kao država koja može ispitivati koncentraciju.”; (k) u prvom stavku odjeljka 5., uvodni tekst i točke (a), (b) i (c) zamjenjuju se sljedećim: „Za svako mjerodavno tržište proizvoda na koje utječe koncentracija, za posljednju financijsku godinu, (a) za područje Europskoga gospodarskog područja, za Zajednicu u cjelini i za države članice EFTA-e u cjelini; (b) u slučaju zahtjeva za upućivanje prema članku 4. stavku 4. Uredbe EZ-a o koncentracijama, pojedinačno za svaku državu članicu ili državu članicu EFTA-e u kojoj posluju sudionici koncentracije; i (c) u slučaju zahtjeva za upućivanje prema članku 4. stavku 5. Uredbe EZ-a o koncentracijama, pojedinačno za svaku državu članicu ili državu članicu EFTA-e navedene u odjeljku 6.3.1. ovog obrasca kao država koja može ispitivati koncentraciju, a u kojoj posluju sudionici koncentracije; i”; (l) u odjeljku 6., pododjeljak 6.2.1. zamjenjuje se sljedećim: „6.2.1. Navedite državu članicu (ili države članice) i državu članicu (ili države članice) EFTA-e za koju, u skladu s člankom 4. stavkom 4. Uredbe EZ-a o koncentracijama, smatrate da bi trebala ispitivati koncentraciju, naznačujući jeste li neslužbeno kontaktirali tu državu članicu (ili države članice) i/ili državu članicu (ili države članice) EFTA-e.”; (m) u odjeljku 6., treći stavak pododjeljka 6.2.2. zamjenjuje se sljedećim: „Ako zahtijevate upućivanje cijelog predmeta, morate potvrditi da ne postoji tržište na koje utječe koncentracija izvan državnog područja države članice (ili država članica) i/ili države članice (ili država članica) EFTA-e, na koju se odnosi vaš zahtjev za upućivanje.”; (n) u odjeljku 6., pododjeljak 6.2.3. zamjenjuje se sljedećim: „6.2.3. Objasnite na koji način svako od tržišta na koje utječe koncentracije u državi članici (ili državama članicama) i državi članici (ili državama članicama) EFTA-e, na koju se odnosi vaš zahtjev za upućivanje, predstavlja sva obilježja posebnog tržišta u smislu članka 4. stavka 4. Uredbe EZ-a o koncentracijama.”; (o) u odjeljku 6., pododjeljak 6.2.5. zamjenjuje se sljedećim: „6.2.5. U slučaju da država članica (ili države članice) i/ili država članica (ili države članice) EFTA-e postane nadležna za ispitivanje cijelog predmeta ili jednog njegovog dijela, slijedom upućivanja u skladu s člankom 4. stavkom 4. Uredbe EZ-a o koncentracijama, pristajete li na to da se predmetna država članica (ili države članice) i/ili država članica (ili države članice) EFTA-e osloni na informacije sadržane u ovom obrascu za potrebe njezinog (njihovog) nacionalnog postupka vezanog za taj predmet, odnosno dio tog predmeta? DA ili NE”; (p) u odjeljku 6., pododjeljak 6.3.1. zamjenjuje se sljedećim: „6.3.1. Za svaku državu članicu i/ili državu članicu EFTA-e navedite može li se koncentracija ispitivati prema nacionalnom pravu tržišnog natjecanja. Morate označiti jedan odgovor za svaku pojedinu državu članicu i/ili državu članicu EFTA-e. Može li se koncentracija ispitivati prema nacionalnom pravu tržišnog natjecanja svake od sljedećih država članica i/ili država članica EFTA-e? Morate odgovoriti za svaku državu članicu i/ili državu članicu EFTA-e. Samo označite DA ili NE za svaku državu članicu i/ili državu članicu EFTA-e. Ako ne označite DA ili NE za neku državu članicu i/ili državu članicu EFTA-e, smatra se da to znači DA za tu državu članicu i/ili državu članicu EFTA-e. Belgija: DA NE Bugarska: DA NE Češka Republika: DA NE Danska: DA NE Njemačka: DA NE Estonija: DA NE Irska: DA NE Grčka: DA NE Španjolska: DA NE Francuska: DA NE Italija: DA NE Cipar: DA NE Latvija: DA NE Litva: DA NE Luksemburg: DA NE Mađarska: DA NE Malta: DA NE Nizozemska: DA NE Austrija: DA NE Poljska: DA NE Portugal: DA NE Rumunjska: DA NE Slovenija: DA NE Slovačka: DA NE Finska: DA NE Švedska: DA NE Ujedinjena Kraljevina: DA NE Island: DA NE Norveška: DA NE Lihtenštajn: DA NE” (q) u odjeljku 6., pododjeljak 6.3.2. zamjenjuje se sljedećim: „6.3.2. Za svaku državu članicu i/ili državu članicu EFTA-e navedite dovoljno financijskih i ostalih podataka koji pokazuju da koncentracija zadovoljava ili ne zadovoljava mjerodavne zakonske kriterije prema primjenljivom nacionalnom pravu.”; (r) u odjeljku 6. dodaje se sljedeći pododjeljak 6.3.3.: „6.3.3. Objasnite zašto bi predmet trebala ispitivati Komisija. Posebno objasnite bi li koncentracija mogla utjecati na tržišno natjecanje izvan državnog područja jedne države članice i/ili države članice EFTA-e.”; (s) u odjeljku 6. briše se pododjeljak 6.3.4.